ગુજરાતમાં ચૂંટણી અને નોટબંધી મામલે રણશિંગુ ફૂંકવા માટે કોંગ્રેસ ઉપાધ્યક્ષ રાહુલ ગાંધી આજે સુરત પહોંચ્યા છે. અહીં કોંગ્રેસના પ્રદેશ પ્રમુખ ભરતસિંહ સોલંકી સમતે કોંગ્રેસના વરિષ્ઠ નેતાઓએ તેમને એરપોર્ટ ખાતે આવકાર્યા હતા. ઉલ્લેખનીય છે કે નોટબંધી પર કોગ્રેસ વિરોધ રૂપે કાળો દિવસ ઉજવી રહી છે. ત્યારે ગુજરાત વિધાનસભાની ચૂંટણી પહેલા રાહુલ ગાંધીની આ મુલાકાતને મહત્વની માનવામાં આવે છે. રાહુલ ગાંધી આજે સુરતના સંજીવ કુમાર ઓડિટોરિયમ ખાતે વેપારીઓ સાથે મુલાકાત કરશે. આ ઉપરાંત તેઓ કાળા દિવસની ઉજવણી હેઠળ કેન્ડલ માર્ચમાં પણ ભાગ લેશે.